38. ΠΡΟΕΔΡΙΚΟ ΔΙΑΤΑΓΜΑ υπ' αριθ. 369 της 30 Νοεμ./2 Δεκ. 1992 (ΦΕΚ Α' 186) Καθορισμός διαδικασίας και δικαιολογητικών έκδοσης αδειών ίδρυσης και λειτουργίας αρτοποιείων, πρατηρίων άρτου, αμιγών κλιβάνων έψησης και κουλουροποιΐας και πώλησης άρτου, αρτοπαρασκευασμάτων και αρτοσκευασμάτων από ζαχαροπλαστεία, γαλακτοκομεία και κάθε είδους μικτά καταστήματα πώλησης ειδών διατροφής και ζαχαρωδών προϊόντων. Έχοντας υπόψη: 1.Το άρθρ.65 του Νόμ. 2065/92 «αναμόρφωση Άμεσης Φορολογίας». 2.Το γεγονός ότι από τις διατάξεις του παρόντος δ/τος δεν προκαλείται δαπάνη σε βάρος του Κρατικού Προϋπολογισμού. 3.Τις με αριθ. 441/92 και 521/92 Γνωμοδοτήσεις του Συμβουλίου Επικρατείας με πρόταση των Υπουργών Υγείας, Πρόνοιας και Κοινωνικών Ασφαλίσεων και Βιομηχανίας, Ενέργειας και Τεχνολογίας και Εμπορίου, αποφασίζουμε: Άρθρ.1.-Τα απαιτούμενα για την έκδοση άδειας ίδρυσης και λειτουργίας αρτοποιείων, πρατηρίων άρτου, αμιγών κλιβάνων έψησης και κουλουροποιΐας δικαιολογητικά είναι: 1.Αίτηση του ενδιαφερόμενου προς την αρμόδια Νομαρχιακή υπηρεσία του Υπουργείου Βιομηχανίας, Ενέργειας και Τεχνολογίας, στην οποία αναγράφονται τα πλήρη στοιχεία της διεύθυνσης, που πρόκειται να ιδρυθεί το συγκεκριμένο κατάστημα (δήμος ή κοινότητα, συνοικία, οδός, αριθμός). Η αίτηση αυτή πρέπει να συνοδεύεται από τα κατωτέρω δικαιολογητικά. 2.Ακριβές αντίγραφο του τίτλου κυριότητας του ακινήτου ή σε περίπτωση μίσθωσης αντίγραφο του συμφωνητικού μίσθωσης θεωρημένο και κατατεθειμένο στην αρμόδια Οικονομική Εφορία. Σελ.112,08(α) Τεύχος 1275-Σελ. 104 Τα ανωτέρω έγγραφα πρέπει απαραιτήτως να συνοδεύονται από τον κανονισμό της πολυκατοικίας στις περιπτώσεις που το συγκεκριμένο κατάστημα ευρίσκεται σε ισόγειο χώρο πολυκατοικίας. Σε περίπτωση που φορέας της επιχείρησης είναι νομικό πρόσωπο απαιτείται και θεωρημένο αντίγραφο του καταστατικού του νομικού προσώπου. 3.Βεβαίωση της οικείας Νομαρχιακής Υπηρεσίας πολεοδομίας «περί καταλληλότητας του οικήματος» που θα χρησιμοποιηθεί για αρτοποιείο, αμιγή κλίβανο έψησης και κουλουροποιΐας, εφόσον η άδεια οικοδομής δεν εκδόθηκε αποκλειστικά για το συγκεκριμένο κατάστημα. 5.Γ.α.38 Αρτοποιεία 4.Βεβαίωση της οικείας Νομαρχιακής υπηρεσίας του Υπουργείου Βιομηχανίας Ενέργειας και Τεχνολογίας, από την οποία θα προκύπτει ότι πληρούνται, σύμφωνα με το υποβαλλόμενο σχεδιάγραμμα, οι όροι και προϋποθέσεις που αφορούν τους χώρους αρτοποιείων, πρατηρίων άρτου, αμιγών κλιβάνων έψησης και κουλουροποιΐας. Οι απαιτούμενοι ιδιαίτεροι χώροι για τη χορήγηση άδειας λειτουργίας αρτοποιείου, πρατηρίου άρτου, αμιγούς κλιβάνου έψησης και κουλουροποιΐας είναι οι χώροι: α)του ζυμωτηρίου, β)του κλιβάνου και της εκκλιβανίσεως, γ)της αποθήκης στερεών καυσίμων, δ)της τροφοδότησης στερεών καυσίμων, ε)της αποθήκης αλεύρων, στ)της εμπορίας άρτου (πρατηρίου), ζ)των αποδυτηρίων, η)του πλυντηρίου σκευών, θ)του W.C. Τα πρατήρια άρτου εκ των ανωτέρω χώρων διαθέτουν τους υπό στοιχ. (στ) και (θ) τοιούτους. Η αποθήκη στερεών καυσίμων και ο χώρος τροφοδότησης καυσίμων δεν είναι απαραίτητο να υπάρχουν εφ' όσον ο αρτοκλίβανος είναι ηλεκτροθερμαινόμενος ή εμμέσου θέρμανσης κυκλοθερμικός και λειτουργεί με υγρά ή αέρια καύσιμα. Στις περιπτώσεις αυτές θα πρέπει να πληρούνται τα αναφερόμενα στην από 28.6.91 Κοινή Απόφαση των Υπουργών Βιομηχανίας, Ενέργειας και Τεχνολογίας και Δημοσίας Τάξεως «Περί Λήψης μέτρων πυροπροστασίας σ' εγκαταστάσεις αποθήκευσης υγρών καυσίμων των επιχειρήσεων που δεν αποτελούν εταιρείες εμπορίας πετρελαιοειδών προϊόντων (ΦΕΚ 578/Β/1991). Τα προαναφερόμενα καταστήματα που βρίσκονται σε δήμους ή Κοινότητες με επιβαρυμένο περιβάλλον, από άποψη ρύπανσης απαγορεύεται να χρησιμοποιούν Μαζούτ. Οι τοίχοι και οι όροφοι των προαναφερομένων καταστημάτων πρέπει να είναι κατάλληλα ηχομονωμένοι και θερμομονωμένοι, ώστε να αποφεύγονται οι οχλήσεις και δυσμενείς επιπτώσεις στους περιοίκους. Η αποθήκη αλεύρων πρέπει να βρίσκεται στον ισόγειο χώρο, εκτός αν υπάρχουν μηχανικά μέσα ανυψώσεως των αλεύρων, οπότε μπορεί να ευρίσκεται εις υπέρ το ισόγειο χώρο. Η βεβαίωση της αρμόδιας Υπηρεσίας Βιομηχανίας πρέπει να αναφέρει επιπροσθέτως: α.Τον αριθμό και τον τύπο των κλιβάνων (αμέσου ή εμέσου θέρμανσης κυκλοθερμικός-ηλεκτροθερμαινόμενος). β.Τις υπόλοιπες μηχανικές εγκαταστάσεις και γ.Το είδος της χρησιμοποιούμενης καυσίμου ύλης. 5.Βεβαίωση της αρμόδιας Υπηρεσίας Υγιεινής του Υπουργείου Υγείας, Πρόνοιας και Κοινωνικών  Ασφαλίσεων ότι το υπό ίδρυση κατάστημα πληροί τους όρους και τις προϋποθέσεις της εκάστοτε ισχύουσας Υγειονομικής νομοθεσίας για την ίδρυση και λειτουργία των καταστημάτων υγειονομικού ενδιαφέροντος. 6.Στοιχεία εκλογικού βιβλιαρίου. 7.Πιστοποιητικό ότι ο αιτούμενος την άδεια δεν τελεί σε κατάσταση πτωχεύσεως. 8.Βεβαίωση φορολογικής ενημερότητος. Άρθρ.2.-1.Για την επαναλειτουργία, υφισταμένου πριν από την ισχύ του παρόντος Π.Δ/τος ή νεοϊδρυομένου αρτοποιείου, πρατηρίου άρτου, αμιγούς κλιβάνου έψησης και κουλουροποιΐας, μετά από διακοπή λειτουργίας πέραν του τριμήνου και μέχρι ενός έτους, απαιτείται η έκδοση από τον οικείο Νομάρχη άδειας επαναλειτουργίας, που χορηγείται ύστερα από αίτηση του ενδιαφερόμενου, στην οποία θα αναγράφονται τα στοιχεία της διεύθυνσης (δήμος, Κοινότητα, οδός, αριθμός) συνοδευόμενη με τα δικαιολογητικά υπ' αριθ. 2, 5, 7 και 8 του άρθρ.1 του παρόντος. 2.Αν η διακοπή λειτουργίας αρτοποιείου, πρατηρίου άρτου, αμιγούς κλιβάνου έψησης και κουλουροποιΐας διήρκεσε πέρα του έτους, η επαναλειτουργία τους αντιμετωπίζεται σαν νέα ίδρυση. Άρθρ.3.-Στις περιπτώσεις μεταστεγάσεως εξ οιασδήποτε αιτίας αρτοποιείου, πρατηρίου άρτου, αμιγούς κλιβάνου έψησης και κουλουροποιΐας απαιτείται νέα άδεια ίδρυσης και λειτουργίας, που χορηγείται, σύμφωνα με τις διατάξεις του παρόντος Π.Δ/τος. Αρθρ.4.-1.Επιτρέπεται στα αρτοποιεία η εγκατάσταση και λειτουργία εργαστηρίου ζαχαροπλαστικής και λοιπών παρεμφερών συσκευασμάτων, με την επιφύλαξη της τήρησης των αναφερομένων στα άρθρ. 43 και 50 της Υγειονομικής Διάταξης Α1Β 8577/83 (ΦΕΚ 526/Β/1983). 2.Επιτρέπεται στα αρτοποιεία η πώληση προϊόντων Ζαχαροπλαστικής και Τυποποιημένων Γαλακτοκομικών (εκτός τυροκομικών), εφ' όσον υπάρχει κατάλληλος χώρος, με την επιφύλαξη της τήρησης των ισχυουσών υγειονομικών διατάξεων. Οι προαναφερόμενες άδειες χορηγούνται από τον αρμόδιο Νομάρχη ύστερα από αίτηση του ενδιαφερόμενου, σύμφωνα με τις διατάξεις του παρόντος Π.Δ/τος, μπορούν δε να ενσωματώνονται και στην αρχική άδεια λειτουργίας. Άρθρ.5.-Τα κατά τη δημοσίευση του παρόντος νόμιμα λειτουργούντα αρτοποιεία και πρατήρια άρτου διέπονται από τις διατάξεις του Π.Δ/τος. 'Αρθρ.6.-1.Η πώληση άρτου, αρτοσκευασμάτων και αρτοπαρασκευασμάτων από πρατήρια άρτου, ζαχαροπλαστεία, γαλακτοκομεία και κάθε είδους μικτά καταστήματα πώλησης ειδών διατροφής και ζαχαρωδών προϊόντων γίνεται με τους παρακάτω όρους και προϋποθέσεις: (Αντί για τη σελ.112,09) Σελ. 112,09(α) Τεύχος 1275-Σελ. 105 Αρτοποιεία 5.Γ.α.38 Τα πωλούμενα ανωτέρα είδη πρέπει να είναι συσκευασμένα σε χαρτοσακκούλες από καθαρή χαρτόμαζα κλεισμένη με συνδετική μηχανή, με εξαίρεση τα αρτοσκευάσματα χαμηλού ποσοστού υγρασίας (παξιμάδια, φρυγανιές κ.λπ.) τα οποία μπορούν να είναι συσκευασμένα και σε σακκούλες από πλαστική ύλη κλεισμένη με συνδετική μηχανή, εφ' όσον οι σακκούλες αυτές πληρούν τους όρους που καθορίζονται από το Ανώτατο Χημικό Συμβούλιο (Α.Χ.Σ.). Η τοποθέτηση του ψωμιού και των αρτοσκευασμάτων στις παραπάνω σακκούλες πρέπει να γίνεται όταν αυτά αποκτήσουν την θερμοκρασία του περιβάλλοντος. Στο εξωτερικό μέρος των ως άνω συσκευασιών αναγράφονται έντυπα και καθαρογραμμένα οι παρακάτω ενδείξεις: α)Η επωνυμία και η διεύθυνση της επιχείρησης παρασκευής. β)Το είδος του προϊόντος (άρτος, αρτοπαρασκευάσματα, αρτοσκευάσματα κ.λπ.). γ)Το καθαρό βάρος και ημερομηνία παρασκευής των (με ανεξίτηλη σφραγίδα). 2.Τα συσκευασμένα ως άνω είδη άρτου αρτοπαρασκευασμάτων και αρτοσκευασμάτων τοποθετούνται σε ειδικά διαμορφωμένους χώρους, ώστε να αποκλείεται η ανάμειξή τους με τα άλλα πωλούμενα είδη και η άμεση επαφή του αγοραστικού κοινού με αυτά. 3.Ο υπό των αρτοποιείων πωλούμενος άρτος και τα πάσης φύσεως αρτοσκευασμάτων και αρτοπαρασκευασμάτων παραδίδονται στον καταναλωτή εντός λευκού καταλλήλου χάρτου περιτυλίγματος. Άρθρ.7.-Από την έναρξη ισχύος του παρόντος Π.Δ/τος καταργείται κάθε αντίθετη προς το περιεχόμενο αυτού διάταξη. Άρθρ.8.-Η ισχύς του παρόντος Π.Δ/τος αρχίζει από τη δημοσίευσή του στην Εφημερίδα της Κυβερνήσεως. 39. ΑΠΟΦΑΣΗ ΥΠΟΥΡΓΟΥ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ Αριθ. 390 της 18 Ιαν./12 Φεβρ. 1993 (ΦΕΚ Β' 70) (Διορθ. σφαλμ. στο ΦΕΚ Β' 224/2-41993) Καθορισμός εμβαδού χώρων Αρτοποιείων. Έχοντας υπόψη: 1.Τον Α.Ν. 2520/40 (ΦΕΚ 237/40 τ.Α') «περί Υγειονομικών Διατάξεων». Σελ.112,10(α) Τεύχος 1275-Σελ.106 2.Την Υγειονομική Διάταξη αριθ. Α1β/8577/83 (ΦΕΚ 526/24.9.83 τ.Β') «Περί υγειονομικού ελέγχου και αδειών ιδρύσεως και λειτουργίας των εγκαταστάσεων επιχειρήσεων υγειονομικού ενδιαφέροντος, καθώς και ειδικών όρων ιδρύσεως και λειτουργίας των εργαστηρίων και καταστημάτων τροφίμων και ποτών». 3.Το Νόμ. 1558/85 (ΦΕΚ 137/85 τ.Α') «Κυβέρνηση και Κυβερνητικά Όργανα». 4.Το άρθρ. 65 του Νόμ. 2065/92. 5.Το Π.Δ. 369/92 (ΦΕΚ 186 Α'/2.12.1992). 6.Την αριθ. Υ.1938/1992 κοινή απόφαση του Πρωθυπουργού και του Υπουργού Υγείας, Πρόνοιας και Κοινωνικών Ασφαλίσεων, για τη μεταβίβαση αρμοδιοτήτων, αποφασίζουμε: Ορίζουμε, για την προστασία της Δημόσιας Υγείας και της Υγείας των εργαζομένων αναφορικά με το εμβαδόν χώρων αρτοποιείου τα εξής: Για τις περιφέρειες τέως Διοικήσεως πρωτευούσης συμπεριλαμβανομένων των Δήμων ή Κοινοτήτων Αχαρνών, Δροσιάς, Αγίου Στεφάνου και Βάρης, τέως Δήμου Θεσσαλονίκης και Πατρών, καθώς και σε Δήμους με πληθυσμό από 40.000 κατοίκων και άνω, οι απαιτούμενοι ελάχιστοι χώροι επιφανείας καθορίζονται εφεξής ως ακολούθως: Ο χώρος του ζυμωτηρίου έχει επιφάνεια 67 τ.μ., ο χώρος του πρατηρίου άρτου 42 τ.μ., ο χώρος κλιβάνου και θερμοθάλαμος 11 τ.μ., ο χώρος εκκλιβάνισης 13 τ.μ., η αποθήκη αλεύρων 33 τ.μ., η αποθήκη καυσίμων 5 τ.μ., ο χώρος αποδυτηρίων 15 τ.μ., το πλυντήριο σκευών 7 τ.μ., το αποχωρητήριο και ο προθάλαμος αποχωρητηρίου 7 τ.μ.. Το ύψος χώρου εργασιών και αποθήκης αλεύρου δέον να είναι 4 μέτρα δια δε τα αποδυτήρια, πλυντήρια και αποχωρητήρια όχι μικρότερο των 2,40 μέτρων. Για πόλεις κάτω των 40.000 κατοίκων οι αναφερόμενοι χώροι μειώνονται κατά το 25% των προαναφερομένων τα ύψη των χώρων εργασίας σε 3,40 μέτρα τα βοηθητικά (αποδυτήρια, πλυντήρια, αποχωρητήρια) σε 2,20 μέτρα. Για τις κωμοπόλεις και χωρία κάτω των 10.000 κατοίκων οι χώροι μειώνονται κατά 40% των αρχικώς οριζομένων για τις πόλεις από 40.000 κατοίκους και άνω. 5.Γ.α.39 Αρτοποιεία Τα εφεξής ιδρυόμενα πρατήρια άρτου υποχρεούνται πλέον του προβλεπόμενου χώρου και των λοιπών προϋποθέσεων από το άρθρ.15 του Νόμ. 726/77 από το οποίο διετηρήθησαν το άρθρ.1 και η παρ. β να έχουν αποχωρητήριο 2 τ.μ. τουλάχιστον και προθάλαμο αποχωρητηρίου 1 τ.μ. Διακίνηση και πώληση άρτου, αρτοσκευασμάτων και αρτοπαρασκευασμάτων από ζαχαροπλαστεία, γαλακτοπωλεία, γαλακτοκομεία και κάθε άλλου είδους καταστήματα ειδών διατροφής γίνεται υπό την προϋπόθεση ότι τα προαναφερόμενα καταστήματα θα διαμορφώσουν χώρο ίσο με των πρατηρίων άρτου αναλόγως διαμορφωμένο και διαχωρισμένο ώστε τα προϊόντα αρτοποιΐας να μην έχουν καμία επαφή με τα λοιπά προϊόντα του καταστήματος. Οι προαναφερόμενες επιχειρήσεις δεν υποχρεούνται να διαθέτουν ιδιαίτερο αποχωρητήριο στο χώρο πωλήσεως των ανωτέρω προϊόντων, πρέπει όμως να είναι εφοδιασμένες με άδεια ιδρύσεως και λειτουργίας πρατηρίου άρτου σύμφωνα με τις διατάξεις της σχετικής με τα πρατήρια άρτου Νομοθεσίας. Για τη μεταφορά των προϊόντων αρτοποιΐας από το αρτοποιείο ή εργοστάσιο παραγωγής άρτου σε καταστήματα πωλήσεως τούτων (πρατήρια άρτου) ή σε εστιατόρια, ιδρύματα κ.λπ. θα χρησιμοποιούνται οχήματα με κατάλληλο αμάξωμα, κλειστό από όλες τις πλευρές του ώστε το εσωτερικό του να εξασφαλίζεται από τον κονιορτό και κάθε είδους άλλες ρυπάνσεις, διατηρούμενο καθαρό. Τα οχήματα αυτά θα χρησιμοποιούνται αποκλειστικά για τη μεταφορά των προϊόντων αρτοποιΐας, στο εξωτερικό των οποίων θα αναγράφονται τα στοιχεία της επιχείρησης που εξυπηρετούν. Για τη χρήση των ανωτέρω οχημάτων δεν απαιτείται ιδιαίτερη άδεια. Προ της μεταφοράς τα προϊόντα αρτοποιΐας συσκευάζονται στο χώρο παραγωγής όπως ορίζει το Π.Δ. 369/92 (ΦΕΚ 186 Α'/2.12.1992). Της παρούσης ρυθμίσεως για διακίνηση και πώληση άρτου, αρτοσκευασμάτων και αρτοπαρασκευασμάτων εξαιρούνται ρητά όσα από τα προαναφερόμενα προϊόντα διατίθενται στον καταναλωτή σε αεροστεγή συσκευασία από τα προβλεπόμενα από τον κώδικα Τροφίμων και ποτών υλικά συσκευασίας και ως εκ τούτου δεν αναλίσκονται εντός 24ώρου από την ημερομηνία παρασκευής. Κατά τα λοιπά ισχύουν οι διατάξεις του άρθρ.50 του Υγειονομικού Κανονισμού (υπ' αριθ. Α1β/8577/1983 Απόφαση του Υπουργείου Υγείας, Πρόνοιας και Κοιν. Ασφαλίσεων). Από τις διατάξεις αυτής της απόφασης δεν προκαλείται δαπάνη σε βάρος του κρατικού προϋπολογισμού. Η ισχύς της παρούσης αρχίζει από τη δημοσίευσή της στην Εφημερίδα της Κυβερνήσεως. 40. ΑΠΟΦΑΣΗ ΥΠΟΥΡΓΟΥ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ Αριθ. Οικ. Υ1/2990 της 15 Απρ./6  Μαΐου 1993 (ΦΕΚ Β' 328) Περί απαγόρευσης της χρήσης πλακών ή άλλων υλικών που περιέχουν αμίαντο στους κλιβάνους έψησης άρτου κ.λπ. τροφίμων. Έχοντας υπόψη: 1.Τον Α.Ν. 2520/40 (ΦΕΚ 237/40 τ.Α'), «περί υγειονομικών διατάξεων». 2.Το Π.Δ. 138/92 (ΦΕΚ 68/22.4.92 τ.Α') «οργανισμός του Υπουργείου Υγείας, Πρόνοιας και Κοινωνικών Ασφαλίσεων». 3.Την υγιειονομική διάταξη αριθ. Αιβ/8577/83 (ΦΕΚ 526/24.9.83 τ.Β') «περί υγειονομικού ελέγχου και αδειών ιδρύσεως και λειτουργίας των εγκαταστάσεων επιχειρήσεων υγειονομικού ενδιαφέροντος, καθώς και των γενικών και ειδικών όρων ιδρύσεως και λειτουργίας των εργαστηρίων και καταστημάτων τροφίμων και ποτών». 4.Την αριθ. Υ1938/9.12.92 απόφαση (ΦΕΚ 727/11.12.92 τ.Β') «περί ανάθεσης αρμοδιοτήτων στους Υφυπουργούς Υγείας, Πρόνοιας και Κοινωνικών Ασφαλίσεων». 5.Τον Νόμ. 1558/85 (ΦΕΚ 137/85 τ.Α') «Κυβέρνηση και Κυβερνητικά όργανα». 6.Την οδηγία 83/478/ΕΟΚ που αφορά «περιορισμούς της κυκλοφορίας στην αγορά και τη χρήση μερικών επικινδύνων ουσιών και παρασκευασμάτων. 7.Την οδηγία 89/109/ΕΟΚ «για την προσέγγιση των νομοθεσιών των κρατών μελών σχετικά με τα υλικά και αντικείμενα που προορίζονται να έρθουν σε επαφή με τρόφιμα». 8.Την οδηγία 89/106/ΕΟΚ «για την προσέγγιση των νομοθετικών, κανονιστικών και διοικητικών διατάξεων των κρατών μελών όσον αφορά τα προϊόντα του τομέα των δομικών κατασκευών». 9.Το πόρισμα της Επιτροπής Εμπειρογνωμόνων που συστάθηκε με την υπ' αριθ. 1519/7.6.91 απόφαση του αναπληρωτή Υπουργού Υγείας, Πρόνοιας και Κοινωνικών Ασφαλίσεων. 10.Το σχετικό πόρισμα της ομάδας εργασίας του Γενικού Χημείου του Κράτους που συστάθηκε με την απόφαση αριθ. 3010749/3101/0078/13.6.91 του Υπουργού Οικονομικών που δημοσιεύθηκε στις 4.11.91, αποφασίζουμε: Την απαγόρευση για προληπτικούς λόγους της χρήσης πλακών ή άλλων υλικών κατασκευής που περιέχουν αμίαντο στους κλιβάνους έψησης άρτων και λοιπών τροφίμων. Οι επιχειρήσεις που διαθέτουν κλιβάνους που περιέχουν πλάκες ή άλλα υλικά κατασκευής αμιάντου υποχρεούνται να προβούν σε αντικατάσταση των εν λόγω πλακών ή υλικών από της ενάρξεως ισχύος της παρούσης. Έγκριση περί της καταλληλότητας των υλικών που θα αντικαταστήσουν τα προϊόντα αμιάντου εκδίδει η Δ/νση Δημοσίας Υγιεινής του Υπουργείου Υγείας, Πρόνοιας και Κοινωνικών Ασφαλίσεων μετά από εκτίμηση ειδικών (Αντί για τις σελ. 112,11-112,16(α) Σελ. 112,11(α) Τεύχος 1275-Σελ.107 Αρτοποιεία 5.Γ.α.40 αναλύσεων που γίνονται με ευθύνη αρμοδίων κρατικών φορέων. Επί των προαναφερομένων υλικών πρέπει να αναγράφεται ανάγλυφα σε εμφανές σημείο ο αριθμός της προαναφερόμενης έγκρισης. Από τις διατάξεις αυτής της απόφασης δεν προκαλείται δαπάνη σε βάρος του κρατικού προϋπολογισμού. Η ισχύς της παρούσης αρχίζει από τη δημοσίευσή της στην Εφημερίδα της Κυβερνήσεως. 